### Beslutninger

Tilbagesendes Magistratsafdelingen for Børn og Unge med bemærkning, at byrådet i sit møde den 31. januar 2024 har vedtaget Magistratens foranstående indstilling af 23. januar 2024.

###

.

### Resume

Legepladser ved dagtilbud, skoler og fritidstilbud giver udfoldelsesmuligheder for børn og unge. Uden for åbningstid skal der være adgang til at mødes på legepladserne og benytte faciliteterne. Det foreslås fremover at være gældende for hele kommunen.

Sikkerhed og tryghed for de daglige brugere har høj prioritet. I perioder kan der opstå problemer med affald efter uhensigtsmæssig brug af legepladser uden for åbningstid. Det kan have betydning for børnenes sikkerhed og forældrenes tryghed.

Derfor foreslås, at den lokale leder af legepladserne midlertidigt kan begrænse adgangen for borgere og gæster uden for åbningstid indtil en varig løsning er fundet.

### Beslutningspunkter

Det indstilles:

At 1) der træffes principbeslutning om, at legepladser i tilknytning til dagtilbudsafdelinger, skoler og fritidstilbud skal være åbne tilbud til borgere og gæster uden for normal åbningstid.

At 2) lokale ledere midlertidigt, og indtil en varig løsning er fundet, kan begrænse adgangen for borgere og gæster uden for åbningstid, hvis hensynet til sikkerhed og tryghed for institutionens daglige brugere tilsiger det.

### Borgmesterens Afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 23-01-2024

Øyvind Ravn: 7

Fremsendes til [adresse] med bemærkning, at Magistraten i mødet den 23. januar 2024 anbefaler, at byrådet tiltræder Magistratsafdelingen for Børn og Unges indstilling af 10. januar 2024.

Ole Andresen var forhindret i at deltage i sagens behandling.